จงเสนอไอเดีย CIMB แบ่งเป็น 4 เฟสสู่วิกฤตไวรัสโควิด-19 ไดเแก่อะไรบ้าง
CIMB แบ่งเป็น 4 เฟสสู่วิกฤตไวรัสโควิด-19

เฟส 1 การระบาดไวรัสในจีนกระทบท่องเที่ยว ส่งออก การผลิต จำนวนนักท่องเที่ยวหดตัวมากกว่าครึ่ง ภาคการผลิตชะลอตามการส่งออก

เฟส 2 โควิด-19 แพร่เข้ามาในไทย นักท่องเที่ยวชาติอื่นเริ่มลดลง ผู้คนหลีกเลี่ยงพื้นที่แออัดกระทบการบริโภค ความเชื่อมั่นผู้บริโภคที่อ่อนแอ ยอดค้าปลีกลดลง

**เฟส 3 ผลกระทบลามมาภาคการเงิน ตลาดหุ้นไทยมีแรงเทขายหนัก นักลงทุนเทขายตราสารหนี้ ทางการออกมาตรการอัดฉีดสภาพคล่อง ปรับลดดอกเบี้ยนโยาย มาตรการดูแลประชาชนที่ได้รับผลกระทบ**ไทยกำลังอยู่ในเฟสนี้

นักลงทุนกังวลว่าธุรกิจสำคัญๆ ที่เกี่ยวข้องกับภาคการท่องเที่ยว การขนส่ง และนำ้มันอาจมีปัญหาผิดนัดชำระหนี้ ส่งผลให้ความเสี่ยงในการผิดนัดชำระหนี้สูงขึ้น นักลงทุนเทขายตราสารหนี้ รวมถึงตราสารหนี้ที่แทบจะเรียกว่าปลอดภัยที่สุดในโลกนั่นคือพันธบัตรรัฐบาลสหรัฐฯ ส่งผลให้ราคาพันธบัตรลดลงหรืออัตราผลตอบแทนเพิ่มขึ้น จะเกิดภาวะความแตกตื่นทั่วโลกรวมทั้งไทยด้วย ส่งผลให้ธนาคารแห่งประเทศไทยร่วมมือกับหลายภาคส่งนออกมาตรการอัดฉีดสภาพคล่องเข้าสู่ระบบธนาคารพาณิชย์เพื่อช่วยพยุงความผันผวนในตลาดตราสารหนี้

รวมทั้งการลดอัตราดอกเบี้ยนโยบายสู่ระดับต่ำสุดเป็นประวัติการณ์ที่ 0.75% ต่อปีของ กนง. เพื่อเสริมสภาพคล่องในระบบ นี่เป็นเพียงจุดเริ่มต้นของเฟส 3 มีความเป็นไปได้ว่า กนง. จะลดดอกเบี้ยอีกครั้งในไตรมาส 2 เหลือ 0.50% ต่อปี ภาครัฐออกมาตรการพยุงสภาพคล่องและมาตรการดูแลผู้ได้รับผลกระทบจากโควิด-19 ช่วยยืดเวลาให้อยู่ช่วงต้นของเฟส 3 นานขึ้น
 
ภาวะความไม่แน่นอนในตลาดโลกน่าจะส่งผลให้เงินดอลลาร์สหรัฐ อยู่ในทิศทางแข็งค่าเทียบสกุลอื่นๆ เงินบาทน่าจะอ่อนค่าเทียบดอลลาร์สหรัฐไปถึง 34 บาท ปลายปีนี้น่าจะอยู่ที่ระดับ 33.50 บาทต่อดอลลาร์สหรัฐ

เฟส 4 เกิด credit crisis ความสามารถในการชำระหนี้ และเกิด wealth effect จิตวิทยาต่อผู้บริโภคผ่านความมั่งคั่ง เมื่อคนรู้สึกว่าตัวเองจนลง จะลดการอุปโภคบริโภค เกิดภาพใยแมงมุมที่โยงจากปัญหาไวรัสสู่การท่องเที่ยว การส่งออก การผลิต การบริโภค และภาคการเงินวนครบทั้งวงจร ฉุดให้เศรษฐกิจดำดิ่งจนเกิดการว่างงานสูง และอาจลากยาวจนเศรษฐกิจถดถอยไปได้ราว 1 – 2 ปี
4.ข่าวเศรษฐกิจและการเงิน,6.ข้อมูลการเงินรายบริษัท